Diari Oficial de la Generalitat Valenciana


Sumari del DOGV 5372, del 23-10-2006 (2006/12045)

ORDRE de 17 d'octubre de 2006, de la Conselleria d'Economia, Hisenda i Ocupació, per la qual s'incrementen els crèdits màxims consignats en l'Ordre de 24 de març de 2006, de la Conselleria d'Economia, Hisenda i Ocupació, per la qual es regulen i convoquen els programes d'Escoles Taller, Cases d'Oficis, Tallers d'Ocupació i Unitats de Promoció i Desenvolupament, durant l'exercici 2006.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5372

Data del DOGV
:   23-10-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/12141


Data del document
:   17-10-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * accés a la professió
    * ajuda pública
    * ajuda a l'ocupació
    * suport econòmic
    * formació professional

ORDRE de 17 d'octubre de 2006, de la Conselleria d'Economia, Hisenda i Ocupació, per la qual s'incrementen els crèdits màxims consignats en l'Ordre de 24 de març de 2006, de la Conselleria d'Economia, Hisenda i Ocupació, per la qual es regulen i convoquen els programes d'Escoles Taller, Cases d'Oficis, Tallers d'Ocupació i Unitats de Promoció i Desenvolupament, durant l'exercici 2006. [2006/12392]  
L'Ordre de 24 de març de 2006, de la Conselleria d'Economia, Hisenda i Ocupació (DOGV núm. 5.229 de 29.03.2006), per la qual es regulen i convoquen els programes d'Escoles Taller, Cases d'Oficis, Tallers d'Ocupació i Unitats de Promoció i Desenvolupament, durant l'exercici 2006, estableix, en la disposició addicional primera, una dotació de 59.656.315 euros per al finançament d'aquests programes, dels quals 14.770.847 euros s'abonaran a càrrec del pressupost vigent, 69.941.693 euros s'abonaran a càrrec de l'exercici 2007 i els 4.000.000 d'euros restants s'abonaran a càrrec del pressupost de 2008.  
Avançada la gestió de les subvencions mencionades, esdevé necessari incrementar aquestes dotacions per als anys 2006 i 2007 com a conseqüència dels crèdits generats una vegada resolts els compromisos adquirits i del crèdit existent en la línia T2946000 del subprograma 322.52.  
En conseqüència, i fent ús de les facultats conferides per la Llei 5/1983, de 30 de desembre, del Govern Valencià,  
Ordene  
Article únic  
Incrementar l'import global màxim de les subvencions destinades a finançar els programes d'Escoles Taller i Cases d'Oficis i les Unitats de Promoció i Desenvolupament i els Tallers d'Ocupació en 4.250.000 euros, els quals corresponen a l'exercici 2006, amb la qual cosa se situa l'import màxim per a aquestes subvencions l'any 2006 en 67.613.822 euros, l'any 2007 en 92.231.917 euros i l'any 2008 en 4.000.000 euros.  
Aquestes subvencions es finançaran a càrrec del subprograma 322.52 .Formació Professional Ocupacional i Contínua., línia T2946000.  
El pagament de les anualitats dels anys 2007 i 2008 queda subordinat a l'existència de crèdit adequat i suficient en els pressupostos de la Generalitat Valenciana per a aquests exercicis.  
Segons el que disposa l'article 23.7 de l'Ordre de 24 de març de 2006, aquests crèdits s'adjudicaran per al finançament dels projectes presentats a l'empara d'aquesta convocatoria, amb l'informe favorable previ de la Comissió Tècnica d'ETCOTE i amb la proposta de l'òrgan instructor.  
Contra el present acte, que posa fi a la via administrativa, els interessats podran interposar un recurs contenciós administratiu en el termini de dos mesos comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'aquest mateix òrgan en el termini d'un mes, computat en els termes ja dits segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.  
València, 17 d'octubre de 2006  
El conseller d'Economia, Hisenda i Ocupació,  
Gerardo Camps Devesa